IDEAS

**PARA UNHA HOMILÍA CON NENOS**

15 MAIO 2022

**Xesús en min**

**móveme a AMAR**

**1. VER: Estás ben?**

**-** A un enfermo fixéronlle nunha ocasión a manida pregunta: “estás ben?”. El non respondeu ben ou mal senón “en comparación con quen?”. Se a ti che preguntan se queres aos teus amigos e ti tiveses que comparalo co amor que che teñen os teus pais, ou Xesús, o…

***Que dirías?***

2.**XULGAR: Xesús en min móveme a amar**

**-** No evanxeo de hoxe, Xesús cóntanos o seu testamento antes de morrer, o que considera máis importante, o resumo da súa mensaxe: **“Douvos un mandamento novo: que vos amedes uns a outros;** **como eu vos amei, amádevos tamén entre vós”. “Ese será o sinal ou distintivo polo que saberán que sodes dos meus”.**

**QUE NOS QUERE DICIR?**

**- O cristián leva no seu corazón a Xesús: vive unido a el,** quéreo como amigo, como Deus e salvador, acode a el en moitos momentos do día orando e o domingo vai á igrexa para velo presente na Eucaristía.

**- O distintivo dos cristiáns é o amor ao irmán: *“amádevos”.*** Se temos a Xesús dentro do corazón amaremos a todos. *”Cando un home se sabe amado, xa non é o mesmo. E cando se sabe divinamente amado, está salvado”*, J. Leclerc.

**- Ese amor ao próximo vívese en detalles:** axudar o compañeiro, os pais, deixar xogar á play, escoitar os pais, ir alegres á catequese, sorrir aos que me atopo, falar ben dos outros…

**- Como debe ser o noso amor?** Cal é a medida do noso amor? Como o de Xesús. Xesús dentro de nós empúxanos a amar cun **amor grande, sen medida.** Amemos coma El, co seu estilo, coas súas ganas, coa súa entrega, coa súa alegría. Que a nosa vida sexa sombra da alegría, do amor do Señor. Que nos parezamos a El, que debuxemos co noso exemplo a súa maneira de transmitir o perdón, a paz, en definitiva, a alegría do corazón. O amor de Xesús é universal, con preferencia aos pobres, centrado no outro, gratuíto (sen esperar recompensa).

***Sucede así entre os cristiáns? Como manifestar o amor aos outros? Na túa parroquia, en que se nota ese amor ao próximo?***

**3. ACTUAR: Amar a todos sen medida**

- **Sé mensaxeiro do evanxeo vivo,** dun Xesús que nos manda amar. Para iso hai que ser alegres, axudar, compartir, ter tempo para os outros…

- Dialogade sobre casos concretos en como manifestar o voso amor aos outros.

- Este mes celebramos a Nai do amor fermoso. Teñamos algo para a Nai ao longo de todo o mes.

***Que podemos facer? E na comunidade?***

**LECTURAS**

**Feitos dos Apóstolos 14, 21b-27: *Contaban á comunidade cristiá o que fixera Deus por medio deles"*.**

Naqueles días, Paulo e Bernabé volveron a Listra, a Iconio e a Antioquía, animando os discípulos e exhortándoos a perseverar na fe, dicíndolles que hai que pasar por moitas tribulacións para entrar no reino de Deus. En cada Igrexa designaban presbíteros, oraban, xaxuaban e encomendábanos ao Señor, en quen creran. Atravesaron Pisidia e chegaron a Panfilia.

E despois de predicar a Palabra en Perge, baixaron a Atalía e alí embarcáronse para Antioquía, de onde os encomendaban á graza de Deus para a misión que acababan de cumprir. Ao chegar, reuniron a Igrexa, contáronlles o que Deus fixera por medio deles e como abrira aos xentís a porta da fe.

**Salmo: 144: Bendicirei o teu nome por sempre, meu Deus,**

**meu rei.**

**Apocalipse 21, 1-5A: *Deus enxugaralles todas as súas bágoas.***

Eu, Xoán, vin un ceo novo e unha terra nova, pois o primeiro ceo e a primeira terra desapareceron, e o mar xa non existe. E vin a cidade santa, a nova Xerusalén que descendía do ceo, de parte de Deus, preparada como unha esposa que se adornou para o seu esposo. E oín unha gran voz desde o trono que dicía:

«Velaquí a morada de Deus entre os homes, e morará entre eles, e eles serán o seu pobo, e o “Deus con eles” será o seu Deus». E enxugará toda bágoa dos seus ollos, e xa non haberá morte, nin dó, nin pranto nin dor, porque o primeiro desapareceu. E dixo o que está sentado no trono: «Mira, fago novas todas as cousas».

***Xoán 13, 31-33ª: Douvos un mandamento novo: que vos amedes uns a outros.***

|  |
| --- |
| **Narrador:** *Cando saíu Xudas do cenáculo, díxolles Xesús:*  ***Xesús: -****«Agora é glorificado o Fillo do home, e Deus é glorificado nel.*  *Se Deus é glorificado nel, tamén Deus o glorificará en si mesmo: pronto o glorificará.*  *Filliños, por un pouco hei de estar convosco.*  ***Douvos un mandamento novo: que vos amedes uns a outros; como eu vos amei****, amádevos tamén uns a outros.*  ***Nisto coñecerán*** *todos que sodes discípulos meus: se vos amades uns a outros».*  *(Narrador - Xesús)* |